钦定古今图书集成/明伦汇编/闺媛典/第087卷 > 胡原长妻曾氏〈刘氏附〉
## 钦定古今图书集成/明伦汇编/闺媛典/第087卷 > 胡原长妻曾氏〈刘氏附〉

按《吉水县志》：“曾氏，胡原长妻。年十七归胡，家贫，倾奁
以资，日用不恤。已而家饶至钜万，未尝以富矜人。后
原长以乡人累坐戍边，寻死，曾与子妇刘抱其孤孙
于旅邸中。孙忽病殇，刘即自经死，曾亦自经，为人救
甦，慨然曰：‘吾夫亡不死，尚怜此孤弱，故忍死，冀长养
之。今复死矣，吾何用生为’！旋不食，死时年四十二。”